CELEX: 62011TN0362
Language: mt
Date: 2011-07-07 00:00:00
Title: Kawża T-362/11: Rikors ippreżentat fis- 7 ta’ Lulju 2011 — Stichting Greenpeace Nederland u PAN Europe vs Il-Kummissjoni

27.8.2011   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 252/46
            
         Rikors ippreżentat fis-7 ta’ Lulju 2011 — Stichting Greenpeace Nederland u PAN Europe vs Il-Kummissjoni
   (Kawża T-362/11)
   2011/C 252/97
   Lingwa tal-kawża: l-Ingliż
   
      Partijiet
   
   
      Rikorrenti: Stichting Greenpeace Nederland (Amsterdam, il-Pajjiżi l-Baxxi) u Pesticide Action Network Europe (PAN Europe) (Brussell, il-Belġju) (rappreżentanti: B. Kloostra, avukat)
   
      Konvenuta: Il-Kummissjoni Ewropea
   
      Talbiet
   
   Ir-rikorrenti jitolbu lill-Qorti Ġenerali jogħġobha:
   
               —
            
            
               tiddikjara li d-deċiżjoni tal-Kummissjoni tas-6 ta’ Mejju 2011 tikser ir-Regolament (KE) Nru 1049/2001 (1);
            
         
               —
            
            
               tiddikjara li d-deċiżjoni tal-Kummissjoni tas-6 ta’ Mejju 2011 tikser il-Konvenzjoni ta’ Aarhus dwar l-Aċċess għall-Informazzjoni, il-Parteċipazzjoni tal-Pubbliku fit-Teħid ta’ Deċiżjonijiet u l-Aċċess għall-Ġustizzja fi Kwistjonijiet Ambjentali, ir-Regolament (KE) Nru 1049/2001 u r-Regolament (KE) Nru 1367/2006 (2),
            
         
               —
            
            
               tannulla d-deċiżjoni tal-Kummissjoni tas-6 ta’ Mejju 2011, u
            
         
               —
            
            
               tikkundanna lill-Kummissjoni għall-ispejjeż tal-kawża.
            
         
      Motivi u argumenti prinċipali
   
   Insostenn tar-rikors tagħha, ir-rikorrenti tinvoka żewġ motivi.
   
               (1)
            
            
               L-ewwel motiv, ibbażat fuq il-fatt li d-deċiżjoni kkontestata tikser l-Artikolu 8(1) u (2) tar-Regolament (KE) Nru 1049/2001 għaliex ma ddeċidietrx fit-termini preskritti dwar l-applikazzjoni konfermatorja tar-rikorrenti u għaliex ma tipprovdix raġunijiet iddettaljati għaliex għamlet hekk.
            
         
               (2)
            
            
               It-tieni motiv, ibbażat fuq il-fatt li d-deċiżjoni kkontestata tikser l-Artikolu 4 tal-Konvenzjoni ta’ Aarhus, l-Artikolu 4(2) u (5) tar-Regolament (KE) Nru 1049/2001 u l-Artikolu 6(1) tar-Regolament (KE) Nru 1367/2006 għal nuqqas ta’ evalwazzjoni, peress li:
               
                           —
                        
                        
                           ir-raġuni għar-rifjut ma hijiex konformi mal-Konvenzjoni ta’Aarhus;
                        
                     
                           —
                        
                        
                           l-informazzjoni mitluba tikkwalifika bħala informazzjoni dwar emissjonijiet fl-ambjent, u
                        
                     
                           —
                        
                        
                           hemm interess pubbliku imperattiv fl-iżvelar tal-informazzjoni mitluba mir-rikorrenti.
                        
                     
         
      (1)  Ir-Regolament (KE) Nru 1049/2001 tal-Parlament Ewropew u tal-Kunsill tat-30 ta’ Mejju 2001 dwar l-aċċess pubbliku għad-dokumenti tal-Parlament Ewropew, tal-Kunsill u tal-Kummissjoni (ĠU Edizzjoni Speċjali bil-Malti, Kapitolu 01 Vol. 3 p. 331)
   
      (2)  Regolament (KE) Nru 1367/2006 tal-Parlament Ewropew u tal-Kunsill tas- 6 ta’ Settembru 2006 dwar l-applikazzjoni għall-istituzzjonijiet u l-korpi tal-Komunità tad-disposizzjonijiet tal-Konvenzjoni ta’ Aarhus dwar l-Aċċess għall-Informazzjoni, il-Parteċipazzjoni tal-Pubbliku fit-Teħid ta’ Deċiżjonijiet u l-Aċċess għall-Ġustizzja fi Kwistjonijiet Ambjentali (ĠU 2006 L 264, p. 13)